*Avena sativa* cum inflorescentia

---

**Plantae** — Angiospermae

Monocotyledones   
Commelinidae   
Ordo : Poales   
Familia : Poaceae   
Genus : *Avena*   
Species : ***A. sativa***   
*Avena sativa*   
L.  

Inflorescentiae *Avenae sativae.*

Grana avenae| Valor nutritivus per 100 g |
| --- |
| Vis nutritivus | 1628 kJ |
| Carbohydrata | 66.3 g |
| Fibrum | 10.6 g |
| Pingue | 6.9 g |
| Proteinum | 16.9 g |
| Thiaminum | 0.763 mg (59%) |
| Riboflavinum | 0.139 mg (9%) |
| Niacinum | 0.961 mg (6%) |
| Acidum pantothenicum | 1.349 mg (27%) |
| Folatum | 56 μg (14%) |
| Calcium | 54 mg (5%) |
| Ferrum | 5 mg (40%) |
| Magnesium | 177 mg (48%) |
| Manganum | 4.9 mg (245%) |
| Phosphorus | 523 mg (75%) |
| Kalium | 429 mg (9%) |
| Zincum | 4 mg (40%) |
| β-glucan | 4 g |
| Valores per centum secundum normas CFA Fons: *USDA Nutrient Database* |

***Avena sativa*** (binomen a Carolo Linnaeo anno 1753 statutum), Latinitate classica **avena**, est species plantarum florentium generis *Avenae* et familiae Poacearum. Illius generis, ex Europa et Asia necnon Africa boreo-orientali oriundi, species fere tres ab hominibus cultae sunt quarum omnium *A. sativa* est celeberrima. Hodie inter cerealia principalia una cum tritico aestivo et hordeo recipitur in zonis temperatis regionibusque satis humidis, per exemplum in Europa boreo-occidentali. Ibi locis nonnullis melius quam triticum viget. Victuale humanum nutrimentumque animalibus energeticum praebet: grana enim proteina circiter 15-16%, lipida circiter 8% continent.

Origo et historia
-----------------

Varietates cultivatae speciei *A. sativae* omnes hexaploidae sunt et re geneticá stricte cognatae cum stirpibus silvestribus nonnullis hexaploidibus saepe sub speciebus *A. sterili* L. et *A. fatua* L. ordinatis. Sed aliae species generis *Avenae* aut diploidae aut tetraploidae sunt. Stirpes hexaploidae omnes, tam silvestres quam cultivatae, inter se fertiles hybridas naturá interdum producunt: oportet igitur has avenas silvestres in speciem singulam *A. sativa* comprehendere, quae ab aliis generis *Avenae* speciebus omnibus tam chromosomis quam reproductione sua distinguitur.

Stirpes silvestres (rectius *A. sativa* subsp. *fatua* (L.) Thell. et *A. sativa* subsp. *sterilis* (L.) De Wet appellandae) inter se formá spicae et grani differunt. Avenae *steriles* crebrissime ad litora Mediterranea gignuntur a Maroco orientem versus et usque ad montes Zagrii Iraniae, ubi saepe iuxta stirpes tritici et hordei silvestres florent. *Sterilium* varietas spicis parvis distingui potest, a quibusdam sicut species a se ipsa recognita, nomine *A. ludoviciana* Dur..; exstat et varietas spicis maioribus, cui nomen speciale *A. macrocarpa* Moench olim illegitime datum est. Avenae *fatuae* potius in regionibus humidioribus et frigidioribus crescunt et per loca montana. Avenae et *fatuae* et *steriles* saepissime sicut malae herbae in agris tritici hordeique reperiuntur.

Agricultores Norvegici messem avenariam faciunt ad Fossheim communis Jølster annis fere 1890, a photographo Axel Theodoro Lindahl picti (Museum Populare Norvegicum NF.WL 02516)
In effossionibus archaeologicis locorum neolithicorum et aetatis aëneae Asiae occidentalis Mediterraneique orientalis signa cultivationis avenae nullibi reperiuntur, quamquam avenae *steriles* ibi pro certo crescebant: grana enim huius stirpis interdum inter vestigia frumentorum reperiuntur, sed silvestria. Vestigia avenarum domesticatarum, spicis non fragilibus, granis crassioribus, primum e locis archaeologicis mediae Europae effossa sunt neque ante millennium II a.C.n. per exempla in Helvetia aevi neolithici tardioris, in Saxonia Inferiori, in Cechia et Slovacia millennii I a.C.n. Avena igitur minime inter fruges conditrices lunae fertilis Asiaeque occidentalis ad usum humanum accommodata est. Ibi inter malas herbas provenit. Agricultura iuxta litora Mediterranei et per meridianam mediamque Europam millenniis insequentibus permeanti, avena ibi (et praecipue in regionibus septentrionalibus humidioribus) inter fruges secundarias recepta est.

Stirpes cultivatae ab auctoribus nonnullis in tres species dividuntur, videlicet *Avena sativa* L. *A. byzantina* K.Koch et *A. nuda* L. sed distinctionibus minimis: omnes inter se fertiles sunt.

Agricultura hodierna
--------------------

Messis avenaria mundialis sic enumeratur: anno 2012/2013 in Unione Europaea tonnae 7 999 000 collectae sunt, in Russia 4 027 000, in Canada 2 812 000, in Australia 1 115 000 et in Civitatibus Foederatis 929 000; in orbe terrarum omni tonnae 21 391 000 (sed anno 2009/2010 tonnae 23 419 000).

Notae
-----

1. 1 2  Carolus Linnaeus, *Species plantarum* (Holmiae: impensis L. Salvii, 1753) vol. 1 p. 79 **(Latine)**
2. ↑  Zohary pp. 77-78
3. ↑  Ladizinsky; De Wet (1981); Zohary p. 78
4. ↑  Zohary p. 82; cf. Villaret
5. ↑  Villaret; Zohary pp. 77-78
6. ↑  Hancock p. 185
7. ↑  "World Oats Production, Consumption, and Stocks" apud Ministerium Agriculturae Civitatum Foederatarum

Bibliographia
-------------

De origine et historia
* J. M. J. De Wet, "Species concepts and systematics of domesticated cereals" in *Kulturpflanze* vol. 29 (1981) pp. 177-198
* "Oats" in James F. Hancock, *Plant Evolution and the Origin of Crop Species*, 2a ed. (Wallingford: CABI Publishing, 2004. ISBN 0-85199-685-X) pp. 183-185 (Paginae selectae apud *Google Books*)
* G. Ladizinsky, D. Zohary, "Notes on species delimitation, species relationships and polyploidy in *Avena* L." in *Euphytica* vol. 20 (1971) pp. 380-395
* H. Thomas, "Oats" in J. Smartt, N. W. Simmonds, edd. *Evolution of Crop Plants*, 2a ed. (Londinii: Longman, 1995. ISBN 9780470233726) pp. 132-137
* M. Villaret-von Rochow, "*Avena ludoviciana* Dur. im Schweizer Spätneolithikum: ein Beitrag zur Abstammungdes Saathafers" in *Berichte der Deutschen Botanischen Gesellschaft* vol. 84 (1971) pp. 243-248
* "Common oat: *Avena sativa*" in Daniel Zohary, Maria Hopf, *Domestication of Plants in the Old World: the origin and spread of cultivated plants in West Asia, Europe and the Nile Valley.* 3a ed. (Oxonii: Oxford University Press, 2000. ISBN 9780198503569) pp. 77-82

De usu
* "Oatcakes"; "Oats"; "Porridge" in Alan Davidson; Tom Jaine, ed. *The Oxford Companion to Food* (2a ed. Oxonii: Oxford University Press, 2006)
* Stephen Facciola, *Cornucopia: a source book of edible plants* (Vista: Kampong Publications, 1990) p. 153

Onomastica
* Carl Darling Buck, *A Dictionary of Selected Synonyms in the Principal Indo-European Languages* (Sicagi: University of Chicago Press, 1949. ISBN 9780226079370. Textus) pp. 517-518

Unam legis e paginis de
victualibus
disserentibus

---


Cerealia

* Avena sativa
* Eleusine coracana
* Hordeum sativum
* Oryza sativa
* Panicum miliaceum
* Pennisetum glaucum
* Secale cereale
* Setaria italica
* Sorghum bicolor
* Triticum spp.
* Zea mays

Legumina

* Cicer arietinum
* Lens culinaris
* Vicia faba

Radices

* Colocasia esculenta
* Dioscorea spp.
* Ipomoea batatas
* Manihot esculenta
* Solanum tuberosum

Fructus

* Artocarpus altilis
* Artocarpus camansi
* Castanea sativa
* Quercus macrolepis

Sagum

* Metroxylon sagu
* Cycas revoluta

Commercium

Res culinariae

* Panis

Res medicinales

 Vide etiam  
categorias frumentorum, leguminum et radicum esculentarum

Nexus externi
-------------


|  |  |
| --- | --- |
|  | **Vicimedia Communia** plura habent quae ad ***Avenam sativam*** spectant. |

* *Oats* apud *Encyclopedia of Life*

De specie

|  |  |
| --- | --- |
|  | Vide **"Avena sativa"** apud **Vicispecies**. |

* *Avena sativa* apud *Tropicos* (Hortus botanicus Missouriensis)
* *Avena sativa* apud *Inventaire national du patrimoine naturel* (Museum Nationale Historiae Naturalis)
* *Avena sativa[*nexus deficit*]* apud *Plants & Fungi* (Hortus Kewensis)
* *Avena sativa* apud *GrassBase* (Hortus Kewensis)
* *Avena sativa* apud *GRIN*
* "Avena sativa". apud *Integrated Taxonomic Information System*
* *Avena sativa* apud *The Plant List* (Hortus Kewensis)
* *Avena sativa* apud *World Checklist of Selected Plant Families* (Hortus Kewensis)
* *Avena sativa* apud *International Plant Names Index* (Hortus Kewensis)
* *Avena sativa* apud *The Plants Database*

De usu
* *How Oats Are Processed* (quomodo avena paratur)
* "Oat Bran Foundation"
* *Avena sativa* apud *Plants for a Future*

Onomastica
* "Avena" apud *Multilingual Multiscript Plant Name Database*